Bidragydere
Forfattere: Periskop Temaredaktionen
Tidsskrift: periskop (2022-06-15)

## Bidragydere

Mikkel Bolt er professor ved Institut for Kunst- og Kulturvidenskab, Københavns Universitet, og forfatter til en række bøger og artikler om de (anti)kunstneriske avantgarder, fascismens æstetisering af det politiske og den revolutionære traditions mellemværende med kunst som revolutionært medium. Seneste udgivelser inkluderer Late Capitalist Fascism (2021), På råbeafstand af marxismen. Studier i den vestlige marxismes selvkritik, udvidelse og afvikling (2019) og Hegel after Occupy (2018, fransk oversættelse 2020).

Gunhild Ravn Borggreen er lektor i Kunsthistorie og Visuel Kultur ved Institut for Kunst- og Kulturvidenskab, Københavns Universitet, hvor hun forsker i transkulturel interaktion mellem dansk og japansk kunst. Hun leder det internationale forskningsnetværk Collaboration and Community-Building in Contemporary Art , og hun forsker i relationen mellem samtidskunst og aktuelle samfundsmæssige temaer i Japan.

Karen Benedicte Busk-Jepsen blev mag.art. i Kunsthistorie fra Københavns Universitet med en prisopgave om Aby Warburgs billedbegreb. Hun har været projektforsker ved Thorvaldsens Museum og er nu knyttet til Kongernes Samling med et forskningsprojekt støttet af Novo Nordisk Fonden om Danmarks og Nordens første kvindelige professionelle billedhugger, Adelgunde Vogt.

Nina Cramer is a PhD student at the University of Copenhagen as part of the research network 'The Art of Nordic Colonialism', which examines the intersections of art history and colonial histories in the Nordic region. She is also a member of the decolonial feminist collective Marronage. Her research focuses on the work of contemporary African diasporic artists in the Nordics.

Mathias Danbolt er professor i Kunsthistorie ved Københavns Universitet, hvor han bl.a. arbejder med betydningen af nordiske kolonihistorier i historisk og samtidig kunst og visuel kultur. Mathias er leder af de kollektive forskningsprojekter The Art of Nordic Colonialism: Writing Transcultural Art Histories (Carlsbergfondet 2019-23), OKTA: Kunst og friksjonsfylte felleskap i Sápmi (Norsk Kulturråd &amp; Statens Kunstfond, 2019-22) og Moving Monuments: The Afterlife of Sculpture from the Danish Colonial Era (Novo Nordisk Fonden, 2022-25).

Emil Elg er ph.d.-studerende ved Institut for Kunstog Kulturvidenskab, Københavns Universitet, hvor han arbejder på et projekt omhandlende repræsentationer af afrikanere og personer af afrikansk herkomst i ældre dansk kunst, støttet af Novo Nordisk Fonden. Emil er desuden en del af forskningsprojektet The Art of Nordic Colonialism , der har til formål at undersøge mødepunkterne mellem kunst og kolonihistorie i en nordisk kontekst.

Vanja Falk blev cand.mag. i Kunsthistorie fra Aarhus Universitet i 2018 med specialet 'Et fedt-speciale. Materialeanalyser af udvalgte Joseph Beuys-værker med fokus på fedt og sten'. Vanjas interessefelt omfatter blandt andet kritisk kunsthistoriereception, materialeorienteret værkanalyse og nymaterialistisk teori, og hun har fokus på kunst fra ca. 1950 til i dag. Hun er tidligere kurator på Oluf Høst Museet og nuværende publikumsog eventansvarlig på Sorø Kunstmuseum.

Rune Finseth er cand.mag. i Kunsthistorie fra Københavns Universitet. Han er museumsinspektør i Museum Sønderjylland og tilknyttet et fireårigt forskningsprojekt på Statens Museum for Kunst om renæssancekunstneren Fra Bartolommeo (1472-1517) støttet af Novo Nordisk Fonden. I perioden 2019-21 var han redaktør for det kunsthistoriske forskningstidsskrift Perspective Journal , og han har beskæftiget sig med anakronismer og freskoudsmykninger i mellemkrigstiden.

Kerry Greaves is Assistant Professor of Art History at the Department of Arts and Cultural Studies, University of Copenhagen. She is the author of The Danish Avant-Garde and World War II: The Helhesten Collective (Routledge, 2019). In 2021, she edited the anthology Modern Women Artists in the Nordic Countries, 1900-1960 (Routledge). Her work has appeared in journals such as Dada-Surrealism , The Oxford Art Journal , and Kunst og Kultur . She currently leads the research project Feminist Emergency (https://artsandculturalstudies.ku.dk/research/feminist-emergency/).

Kristian Handberg er kunsthistoriker, ph.d. og adjunkt i Kunsthistorie ved Institut for Kunst- og Kulturvidenskab, Københavns Universitet. Han leder aktuelt forskningsprojektet Exhibiting Across the Iron Curtain (Novo Nordisk Investigator Grant 2020). Tidligere har Kristian udført forskningsprojekter i samarbejde med Louisiana Museum for Moderne Kunst og Statens Museum for Kunst.

Maria Fabricius Hansen er professor og dr.phil. i Kunsthistorie ved Institut for Kunst- og Kulturvidenskab, Københavns Universitet. Hun har i mange år skrevet om og undervist i italiensk kunst fra middelalderen og renæssancen, samtidig med at hun har beskæftiget sig med samtidskunst og -arkitektur. Hendes seneste monografi er The Art of Transformation. Grotesques in Sixteenth-Century Italy ( 2018).

Malene Vest Hansen er ph.d. og lektor i kunsthistorie på Institut for Kunst- og Kulturvidenskab, Københavns Universitet. Hun har specialiseret sig inden for samtidskunst, herunder konceptkunst og feministisk kunst og teori, kuratering og museumsstudier. Malene har også et virke som kunstkritiker bag sig, og hun   sad i redaktionen for Periskop 1993-2012. Blandt nyere publikationer er Curatorial Challenges (2019) og Curating the Contemporary in the Art Museum (2022).

Siska Katrine Jørgensen er kunstner, uddannet fra Bergens Akademi for Kunst og Design og Det Kongelige Kunstakademi i København i årene 2014-20. Siska arbejder med behandlede readymades og undersøger historiciteten i farver og materiale. Hun viste værket Kværn på Kunstakademiets Afgangsudstilling 2020 på Kunsthal Charlottenborg.

Hans Henrik Lohfert Jørgensen er pupaphil animist , ph.d. og lektor i Kunsthistorie på Aarhus Universitet. Som modtager af Novo Nordisk Fondens Investigator Grant in Art History forsøger han i projektet Blødende billeder og visuel animation - med bl.a. Laura Katrine Skinnebach - at udvikle en ny animationsteori og -historiografi for middelalderens levende billeder.

Anna Vestergaard Jørgensen er postdoc ved Aarhus Universitet og Statens Museum for Kunst, hvor hun undersøger nationalgallerierne i det nordiske og arktiske område med særligt fokus på de transnationale forbindelser, der har rødder i nordisk kolonihistorie. Anna er desuden med i det internationale forskningsprojekt The Art of Nordic Colonialism .

Anna Weile Kjær er cand.mag. i Kunsthistorie fra Københavns Universitet. Hun arbejder på det praksisbaserede kuratoriske ph.d.-projekt Ormehuller på Den Frie og Intitut for Kunst- og Kulturvidenskab, Københavns Universitet, støttet af Novo Nordisk Fonden. Er udstillingsinspektør på Den Frie og har tidligere kurateret biennalen Alt\_Cph 18 , Fabrikken for Kunst og Design, København, samt udstillinger på Oslo10 i Basel, Vestjyllands Kunstpavillon i Videbæk, og CHART i København.

Michael Kjær er en del af Periskop s faste redaktion. Ph.d. i kunsthistorie fra Københavns Universitet og for nuværende forkningsmedarbejder ved Louisiana Museum of Modern Art og postdoc ved Aarhus Universitet på NNF forskningsprojektet Hydrologisk sensibilitet i en skrøbelig økologi . Hans forskning fokuserer på billeddannelsesdynamikker i den moderne antropocæne kultur.

Rasmus Kjærboe er ph.d. i Kunsthistorie og museumsinspektør ved Den Hirschsprungske Samling. Han udførte sit ph.d.-projekt i samarbejde med Ordrupgaard og har på Statens Museum for Kunst forsket i projektet Opdagelsen af den danske guldalder (2020).

Pernille Leth-Espensen er ph.d. og studielektor ved Det Jyske Kunstakademi. I sin ph.d. og postdoc har Pernille forsket i kunst skabt med naturvidenskabelige teknologier. Seneste forskningsinteresser er samspillet mellem urets og kunstens historie samt dukken og dens animation.

Anne Sofie Skjold Møller er kunstner, uddannet fra Det Kongelige Kunstakademi i København i 2014-20. Anne Sofies praksis centrerer sig om de funktionelle og æstetiske aspekter ved objekter, deres sociale relation samt den spatiale og institutionelle kontekst, de sættes i. Hun arbejder ud fra en transdisciplinær metode og viste værket Pool på Kunstakademiets Afgangsudstilling 2020 på Kunsthal Charlottenborg.

Simone Cecilie Pedersen er kandidatstuderende i Kunsthistorie ved Københavns Universitet. Hun arbejder som udstillingsassistent ved ARKEN Museum for Moderne Kunst. Simone har deltaget i forskningsprojektet Visitor Research ved Medicinsk Museion.

Sarah Pihl Petersen er bachelorstuderende i Kunsthistorie ved Københavns Universitet. Hun arbejder som udstillingsassistent ved ARKEN Museum for Moderne Kunst og som kunstformidler på Den Hirschsprungske Samling. Sarah har bidraget med artikler og tekster til AF·ART Magasin, Friktion Magasin og ARKEN Bulletin .

Bart Pushaw is postdoc at the University of Copenhagen as part of the research network 'The Art of Nordic Colonialism'. He received his PhD from the University of Maryland. His research prioritizes race, gender, and coloniality in global art histories between 1750 and 1950, especially regarding Indigenous artists of the Arctic.

Laura Katrine Skinnebach er cand.comm. fra Roskilde Universitet, ph.d. i Kunsthistorie fra Universitetet i Bergen og lektor på Aarhus Universitet. Hun forsker i 'levende billeder' i et tværhistorisk og billedteoretisk perspektiv, men er i særdeleshed optaget af middelalderens og den tidlig-moderne periodes billedkulturer og religiøse praksisformer. Lauras aktuelle projekt om Blødende billeder og visuel animation - med Hans Henrik Lohfert Jørgensen - omhandler billedanimation i middelalderens Skandinavien.